Virallinen lehti nro C 328 , 26/10/1998 s. 0179



A4-0322/98 Ehdotus neuvoston asetukseksi energia-alan kansainvälisen yhteistyön edistämistä koskevasta monivuotisesta ohjelmasta (Synergia-ohjelma) (KOM(97)0550 - C4-0073/98 - 97/0369(CNS)) Ehdotus hyväksyttiin seuraavin tarkistuksin: (Tarkistus 1) 3 artiklan 2 a kohta (uusi) >Alkuperäinen teksti> >EP:n äänestyksessä hyväksytty teksti> 2a. Energia-alan toimien puiteohjelmaan kuuluville ohjelmille tarkoitettujen vuosittaisten ja monivuotisten määrärahojen yleisen jakauman mukaan Synergia-ohjelma saa vuosittain noin 18 prosenttia energia-alan toimien puiteohjelmalle myönnettyjen varojen kokonaismäärästä. (Tarkistus 2) 5 artiklan 2 kohta >Alkuperäinen teksti> 2. SYNERGIA-ohjelman rahoitusta myönnetään vasta kun on tarkistettu, ettei toimia voida rahoittaa muista ohjelmista. >EP:n äänestyksessä hyväksytty teksti> 2. Synergia-ohjelman rahoitusta myönnetään päällekkäisyyksien välttämiseksi vasta kun on tarkistettu, ettei toimia voida rahoittaa muista yhteisön ohjelmista. (Tarkistus 3) 7 artiklan 2 kohdan viides alakohta >Alkuperäinen teksti> Komissio voi tapauskohtaisesti hyväksyä muiden maiden luonnollisten ja oikeushenkilöiden osallistumisen, jos kyseiset ohjelmat tai hankkeet edellyttävät erityisiä avustusmuotoja, joita on erityisesti saatavilla näissä maissa. >EP:n äänestyksessä hyväksytty teksti> Komissio voi tapauskohtaisesti hyväksyä muiden maiden luonnollisten ja oikeushenkilöiden osallistumisen hankkeiden keston ajaksi, mikä rahoitetaan näitä toimia varten varatuista määrärahoista, jos kyseiset ohjelmat tai hankkeet edellyttävät erityisiä avustusmuotoja, joita on erityisesti saatavilla näissä maissa. (Tarkistus 4) 8 artiklan 3 kohta >Alkuperäinen teksti> 3. Komissio tarkastelee mahdollisuuksia edistää SYNERGIA-ohjelman, jäsenvaltioiden kahdenvälisen yhteistyön, muiden kansainvälisten järjestöjen ohjelmien ja muiden yhteisön ohjelmien yhteisrahoitusta. Päällekkäisyyksien välttämiseksi komissio varmistaa erityisesti, että SYNERGIA-ohjelman ja muiden yhteisön kansainväliseen energiayhteistyöhön liittyvien instrumenttien puitteissa toteutettava toiminta sovitetaan yhteen ja että ne täydentävät toisiaan. Komissio valvoo myös SYNERGIA-ohjelman ja muiden kansainvälisten järjestöjen toteuttamien energia-alan ohjelmien tai toimien päällekkäisyyksien välttämistä. >EP:n äänestyksessä hyväksytty teksti> 3. Komissio tarkastelee mahdollisuuksia edistää Synergia-ohjelman, jäsenvaltioiden kahdenvälisen yhteistyön ja muiden kansainvälisten järjestöjen ohjelmien yhteisrahoitusta. Komissio valvoo Synergia-ohjelman ja muiden kansainvälisten järjestöjen toteuttamien energia-alan ohjelmien tai toimien päällekkäisyyksien välttämistä. Komissio myötävaikuttaa myös siihen, että päällekkäisyyksiä välttämällä Synergia-ohjelman ja sen puitteissa aloitettujen toimien toteuttamista jatkavien muiden yhteisön kansainväliseen yhteistyöhön tarkoitettujen instrumenttien välillä toiminta sovitetaan yhteen ja että ne täydentävät toisiaan. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi energia-alan kansainvälisen yhteistyön edistämistä koskevasta monivuotisesta ohjelmasta (Synergia-ohjelma) (KOM(97)0550 - C4-0073/98 - 97/0369(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(97)0550 - 97/0369(CNS)) - neuvoston kuultua sitä EY:n perustamissopimuksen 235 artiklan mukaisesti (C4-0073/98), - ottaa huomioon työjärjestyksensä 58 artiklan, - ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön ja budjettivaliokunnan lausunnon (A4-0322/98); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.